Diari Oficial de la Generalitat Valenciana


Sumari del DOGV 9599, del 19-05-2023 (2023/5402)

ACORD de 12 de maig de 2023, del Consell, sobre la implantació del «Sistema Intern d'Informació de l'Administració de la Generalitat» (SII-GVA) previst en la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5402


Data del document
:   12-05-2023

Organisme emissor
:   Conselleria de Justícia, Interior i Administració Pública

Tipus de document
:   Acord

Anàlisi jurídica

 Descriptors 

:   * Conselleria de Justícia, Interior i Administració Pública

ACORD de 12 de maig de 2023, del Consell, sobre la implantació del «Sistema Intern d'Informació de l'Administració de la Generalitat» (SII-GVA) previst en la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció. [2023/5402]  
El passat 21 de febrer es va publicar en el Boletín Oficial del Estado la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, que transposa al dret intern la Directiva (UE) 2019/1937 del Parlament Europeu i del Consell, de 23 d'octubre de 2019, relativa a la protecció de les persones que informen sobre infraccions del Dret de la Unió. Aquesta Llei té caràcter bàsic i és d'aplicació directa.  
  
La finalitat perseguida per la Directiva és fomentar que les persones de dins de les organitzacions i aquelles altres que hagen tingut, hagen de tindre o tinguen relació «professional» amb aquestes disposen d'uns mitjans de comunicació normalitzats per a presentar denúncies nominatives o comunicacions anònimes, a fi d'aflorar les possibles irregularitats derivades del seu funcionament i contribuir a la seua correcció, en relació amb el compliment del dret de la Unió en determinats àmbits estratègics. La llei nacional ha fet un pas més i habilita el sistema de comunicacions i les seues garanties per a la recepció i gestió d'informació sobre altres accions o omissions que puguen ser constitutives d'infracció penal o administrativa greu o molt greu.  
Per a acomplir les previsions de la llei, les organitzacions obligades per aquesta, tant en el sector públic com en el privat, han de disposar de «Sistemes interns d'informació» que complisquen amb el que es disposa en l'article 5.2 de la Llei 2/2023, de 20 de febrer.  
D'acord amb el que es disposa en l'article 5.1 de la Llei 2/2023, de 20 de febrer, correspon al Consell implantar el «Sistema Intern d'Informació de l'Administració de la Generalitat», dins del termini legal establit a aquest efecte. Aquest sistema ha de permetre presentar denúncies que podran tindre procedència dels diferents àmbits sectorials de treball dels empleats públics de la Generalitat: funció pública, sanitari, docent no universitari i d'administració de justícia. Així mateix, de conformitat amb el que es disposa en l'article 14.2 de la llei les entitats pertanyents al sector públic instrumental de la Generalitat amb menys de cinquanta treballadors podran compartir aquest sistema, amb l'acord previ del seu òrgan de govern o administració.  
Considerant que correspon a la Inspecció General de Serveis la coordinació dels òrgans i unitats administratives d'inspecció i control intern sectorials, de conformitat amb el que es disposa en l'article 11.2 de la Llei 22/2018, de 6 de novembre, de la Generalitat, d'Inspecció General de Serveis i del sistema d'alertes per a la prevenció de males pràctiques en l'Administració de la Generalitat i el seu sector públic instrumental, la Conselleria de Justícia, Interior i Administració Pública, competent en la matèria, ha presentat un model de «Sistema Intern d'Informació de l'Administració de la Generalitat» (SII-GVA), adaptat a les exigències de la Llei 2/2023, de 20 de febrer, consensuat amb la Inspecció d'Educació, la Inspecció de Serveis Sanitaris i la Inspecció de Serveis Socials.  
El disseny del model obeeix a raons d'eficiència i efectivitat organitzativa, per tindre la seua base en l'adscripció al sistema dels recursos preexistents especialitzats en tasques d'investigació i control que ja es troben operatius i exerceixen competències en la matèria. Per les mateixes raons, es designa com a «Responsable del Sistema» a l'òrgan col·legiat de coordinació de les inspeccions, d'acord amb la possibilitat contemplada en l'apartat 8.3 de la Llei 2/2023, de 20 de febrer.  
En compliment del que es disposa en l'article 5 de la Llei 2/2023, de 20 de febrer, el model de «Sistema Intern d'Informació de l'Administració de la Generalitat» que s'ha presentat a aquest òrgan de govern ha sigut sotmés a consulta de la representació legal de les persones treballadores en la reunió de data 8 de maig de la Mesa General de Negociació I, regulada per l'article 186 de la Llei 4/2021, de 16 d'abril, de la funció pública valenciana, en la qual estan representats tots els sectors.  
L'execució d'aquest acord no podrà tindre cap incidència en la dotació dels capítols de despesa de la Generalitat i, en tot cas, haurà de ser atés amb els mitjans personals i materials pressupostats.  
  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, i a proposta de la Conselleria de Justícia, Interior i Administració Pública el Consell, amb la deliberació prèvia, en la reunió de 12 de maig de 2023,  
  
  
ACORDA  
  
Primer  
Aprovar el model de «Sistema Intern d'Informació de l'Administració de la Generalitat» (SII-GVA), que haurà d'estar en funcionament abans del pròxim 13 de juny, en compliment amb el que es preveu per la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, i el contingut del qual consta en format electrònic en la pàgina web de la Conselleria de Justícia, Interior i Administració Pública en el següent enllaç  
https://cjusticia.gva.es/va/web/inspeccion-general-servicios/sistema-interno-informacion  
  
Segon  
Designar a la Comissió de Coordinació dels òrgans i unitats sectorials de control intern i inspecció, regulada per l'Ordre 11/2015, de 28 de maig, de la Conselleria d'Hisenda i Administració Pública, com a òrgan col·legiat «Responsable del Sistema».  
  
Tercer  
Ordenar la publicació d'aquest acord en el Diari Oficial de la Generalitat Valenciana.  
  
València, 12 de maig de 2023  
  
La consellera secretaria,  
AITANA MAS MAS